આપણું પ્રાચીન જ્યોતિષ નક્ષત્રના આધારે ફળકથનને મહત્વ આપે છે, આજે પણ દક્ષિણ ભારતના જ્યોતિષમાં નક્ષત્રોનો ઉપયોગ વિશેષ થાય છે. ઘણીવાર ગ્રહો બળવાન હોય છે પણ પરિણામ સારું નથી હોતું, તેવા સમયે જો તે ગ્રહનો નક્ષત્રપતિ ચકાસવામાં આવે તો ફળકથન એકદમ સુક્ષ્મ રીતે થઇ શકે છે. જે ગ્રહનું ફળકથન કરવાનું હોય તેનો નક્ષત્રપતિ કુંડળીમાં તપાસવો, જો નક્ષત્રપતિ શુભ ભાવોનો માલિક હશે અને શુભ ભાવોમાં બેઠેલો હશે તો ગ્રહનું ફળ ઉત્તમ મળશે.